Асен Босев
Стой на място!

chitanka.info

Ах, без малко онзи ден

в двора не попаднах в плен

Там дечица в две редици

бяха станали войници.

Да, бойци, и то какви!

Гордо вдигнали глави,

буйни, пламенни и смели,

автомат в ръцете взели.

Аз минавам, те пред мен:

— Стой на място!

Взет си в плен.

Ние сме кубинци,

тук

се не пуска никой друг!

— Как? Кубинци ли сте?

— Да!

Пазим нашта свобода.

Пазим от американци

Куба с веселите танци,

Куба с палмите красиви

и с тръстиковите ниви…

Аз пристъпвам,

те стоят. Вдигат автомат:

— Назад!

Галя къдрава глава:

— Да, но аз съм от Москва!

— От Москва ли си? Руснак?

Е, тогаз не си ни враг,

ти си наш приятел драг!

Ах, без малко онзи ден

в двора не попаднах в плен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.